
DR.30.9.2003 13 
 

cadangan pembinaan balai dan pondok polis tersebut kepada kementerian untuk 
pertimbangan seterusnya.  

 Sehingga ini Polis Diraja Malaysia telah mencadangkan 130 buah balai dan 
pondok polis untuk dibaik pulih dan diubahsuai dan dijangka menelan belanja sebanyak 
RM300 juta. Sekiranya sampai masa dan peruntukan itu ada, kita akan membina pondok-
pondok dan balai polis yang saya sebutkan tadi. Terdapat beberapa buah balai dan pondok 
polis di Pulau Pinang telah dimasukkan dalam senarai yang dijangkakan. Kementerian 
sentiasa juga mengkaji akan tempat-tempat dan pondok-pondok yang ada sekarang sama 
ada kedudukannya sesuai ataupun dipindah ke tempat lebih selesa untuk digunakan demi 
kepentingan masyarakat dan PDRM sendiri. 

 Tuan Goh Kheng Huat:  Terima kasih Tuan Yang di-Pertua, terima kasih 
Timbalan Menteri.  Apa yang kita semua faham bahawa kes pecah rumah, ragut, rogol dan 
bermacam-macam-macam lagi semakin berleluasa terutama sekali di kawasan taman-
taman perumahan yang baru.  Adakah kementerian bercadang bagi setiap taman 
dipastikan adanya pondok polis ataupun balai polis bagi taman-taman yang besar sama 
ada ianya dibina oleh kementerian ataupun pemaju perumahan bagi membendung masalah 
ini daripada merebak. 

 Dato' Zainal Abidin bin Zin:  Pandangan ini adalah satu pandangan yang baik, 
walau bagaimanapun, kita mestilah sesuai dengan kemampuan kita terutama sekali dari 
segi bilangan tenaga polis yang boleh kita gunakan berdasarkan bilangan penduduk dan 
kemudahan-kemudahan lain ada. Pada ketika ini kita sedang menambah pengambilan 
tenaga polis di dalam negara kita yang mungkin akan melebihi kepada 120,000 ke 130,000 
tenaga polis.  

 Ada tempat-tempat di mana kawasan luar bandar yang kadar bilangan polis 
dengan penduduk 1:1,000 ke 1:2,000, ada di dalam kawasan bandar 1:4,000 orang. 
Pandangan Yang Berhormat untuk mengadakan ataupun soalan untuk mengadakan balai 
atau pondok polis di kawasan-kawasan taman ini mestilah berasaskan kepada yang saya 
sebutkan tadi.  Sungguhpun demikian, bahawa Polis Diraja Malaysia mengatur strategi dan 
jadual kerja bagi membuat rondaan dan juga meminta kerjasama dari penduduk tempatan 
seperti Rukun Tetangga dan masyarakat untuk membantu.  

Di samping itu, pihak Kementerian Dalam Negeri juga mengadakan kemudahan 
kerja sukarela oleh pasukan Rela Malaysia bagi membantu mengadakan rondaan kawalan. 
Pada hari ini Rela Malaysia mempunyai 435,000 orang ahli di seluruh Malaysia yang 
sentiasa memberi pertolongan bagi mengadakan rondaan terutama sekali di waktu malam.  

Tuan Haji Che Ghani bin Che Ambak:  Terima kasih Tuan Yang di-Pertua dan 
terima kasih kepada Yang Berhormat Timbalan Menteri. Seperti mana kita ketahui polis 
adalah merupakan harapan kita untuk menjaga keamanan negara dan kedudukan balai-
balai polis kebanyakan adalah terletak di kawasan-kawasan yang dianggap strategi di 
bandar-bandar. Jadi, saya mencadangkan termasuk soalan supaya warna biru di balai-balai 
polis nampak kurang cantik, warna yang tidak.….. 

Timbalan Yang di-Pertua [Dato' Haji Muhamad bin Abdullah]:  Hendak tukar 
hijaukah Yang Berhormat? [Ketawa]  

Tuan Haji Che Ghani bin Che Ambak:  Hijau dan sebagainya. Saya fikir kalau 
dapat disesuaikan. Kadang-kadang kita masuk dalam bandar, balai polis warna biru 
nampak tidak berapa cantik. Soalan saya ialah... 

Beberapa Ahli:  [Menyampuk]  

Tuan Haji Che Ghani bin Che Ambak:  Di kawasan Setiu, kerana di Setiu 
sudahlah bandar kecil, kompleks balai polis di Setiu, saya tengok sampai hari ini saya ingat 
sudah tujuh, lapan tahun tidak siap-siap, sedangkan ianya terletak di tengah bandar 
sebagai ‘landmark’ bandar, sudahlah bandarnya kecil, landmarknya balai polis, tiba-tiba 
kompleks balai polis tidak siap-siap. Apakah sebab sebenarnya, adakah sama dengan kes 
yang berlaku dalam kes makmal komputer? 

  



cadangan pembinaan balai dan pondok polis tersebut kepada kementerian untuk pertimbangan seterusnya. Sehingga ini Polis Diraja Malaysia telah mencadangkan 130 buah balai dan pondok polis untuk dibaik pulih dan diubahsuai dan dijangka menelan belanja sebanyak RM300 juta. Sekiranya sampai masa dan peruntukan itu ada, kita akan membina pondok- pondok dan balai polis yang saya sebutkan tadi. Terdapat beberapa buah balai dan pondok polis di Pulau Pinang telah dimasukkan dalam senarai yang dijangkakan. Kementerian sentiasa juga mengkaji akan tempat-tempat dan pondok-pondok yang ada sekarang sama ada kedudukannya sesuai ataupun dipindah ke tempat lebih selesa untuk digunakan demi kepentingan masyarakat dan PDRM sendiri. Tuan Goh Kheng Huat: Terima kasih Tuan Yang di-Pertua, terima kasih Timbalan Menteri. Apa yang kita semua faham bahawa kes pecah rumah, ragut, rogol dan bermacam-macam-macam lagi semakin berleluasa terutama sekali di kawasan taman- taman perumahan yang baru. Adakah kementerian bercadang bagi setiap taman dipastikan adanya pondok polis ataupun balai polis bagi taman-taman yang besar sama ada ianya dibina oleh kementerian ataupun pemaju perumahan bagi membendung masalah ini daripada merebak. Dato' Zainal Abidin bin Zin: Pandangan ini adalah satu pandangan yang baik, walau bagaimanapun, kita mestilah sesuai dengan kemampuan kita terutama sekali dari segi bilangan tenaga polis yang boleh kita gunakan berdasarkan bilangan penduduk dan kemudahan-kemudahan lain ada. Pada ketika ini kita sedang menambah pengambilan tenaga polis di dalam negara kita yang mungkin akan melebihi kepada 120,000 ke 130,000 tenaga polis. Ada tempat-tempat di mana kawasan luar bandar yang kadar bilangan polis dengan penduduk 1:1,000 ke 1:2,000, ada di dalam kawasan bandar 1:4,000 orang. Pandangan Yang Berhormat untuk mengadakan ataupun soalan untuk mengadakan balai atau pondok polis di kawasan-kawasan taman ini mestilah berasaskan kepada yang saya sebutkan tadi. Sungguhpun demikian, bahawa Polis Diraja Malaysia mengatur strategi dan jadual kerja bagi membuat rondaan dan juga meminta kerjasama dari penduduk tempatan seperti Rukun Tetangga dan masyarakat untuk membantu. Di samping itu, pihak Kementerian Dalam Negeri juga mengadakan kemudahan kerja sukarela oleh pasukan Rela Malaysia bagi membantu mengadakan rondaan kawalan. Pada hari ini Rela Malaysia mempunyai 435,000 orang ahli di seluruh Malaysia yang sentiasa memberi pertolongan bagi mengadakan rondaan terutama sekali di waktu malam. Tuan Haji Che Ghani bin Che Ambak: Terima kasih Tuan Yang di-Pertua dan terima kasih kepada Yang Berhormat Timbalan Menteri. Seperti mana kita ketahui polis adalah merupakan harapan kita untuk menjaga keamanan negara dan kedudukan balai- balai polis kebanyakan adalah terletak di kawasan-kawasan yang dianggap strategi di bandar-bandar. Jadi, saya mencadangkan termasuk soalan supaya warna biru di balai-balai polis nampak kurang cantik, warna yang tidak...... Timbalan Yang di-Pertua [Dato' Haji Muhamad bin Abdullah]: Hendak tukar hijaukah Yang Berhormat? [Ketawa]. Tuan Haji Che Ghani bin Che Ambak: Hijau dan sebagainya. Saya fikir kalau dapat disesuaikan. Kadang-kadang kita masuk dalam bandar, balai polis warna biru nampak tidak berapa cantik. Soalan saya ialah... Beberapa Ahli: [Menyampuk]. Tuan Haji Che Ghani bin Che Ambak: Di kawasan Setiu, kerana di Setiu sudahlah bandar kecil, kompleks balai polis di Setiu, saya tengok sampai hari ini saya ingat sudah tujuh, lapan tahun tidak siap-siap, sedangkan ianya terletak di tengah bandar sebagai 'landmark' bandar, sudahlah bandarnya kecil, landmarknya balai polis, tiba-tiba kompleks balai polis tidak siap-siap. Apakah sebab sebenarnya, adakah sama dengan kes yang berlaku dalam kes makmal komputer?.